Деси Тенекеджиева ще играе Людмила Живкова
45-годишната актриса и певица сподели свои снимки, облечена като Живкова, в профила си във "Фейсбук".Вижте снимки на Деси и на Людмила &gt;&gt; Тя обясни, че като продуцент обича да експериментира, като актриса обожава предизвикателствата, а като "отявлена антикомунистка" ще й бъде повече от любопитно да влезе в образа на "тази изключителна жена" с различна от нейната политическа идеология. В момента се пишат книга антология и сценарий за лентата. Автор на романа е Иво Милев, като се предвижда да е готов през април, а след това ще започнат снимките на филма. "Жена родена в неподходящо за нея историческо време... Жена, претърпяла пълна духовна трансформация... Жена - дъщеря на баща си, но и на Ванга, Рьорих, Сай Баба... Жена, неможеща по никакъв начин повече да живее там и тогава... Жена огън, вятър и дух. Людмила. Ето повод да се върна за малко в България. Благодаря ти, Иво Палмов, че събудихме този наш страхотен проект. Совите не са това, което са...", обясни Деси Тенекеджиева. От няколко месеца тя живее и работи в Лондон.